Saaremaal ja Hiiumaal peeti oluliseks teada saada, mida täiskasvanud õppida tahavad | EPALE
Content > Saaremaal ja Hiiumaal peeti oluliseks teada saada, mida täiskasvanud õppida tahavad
Hiiumaal toimus seminar 2. aprillil, Saaremaal 4. aprillil. Kui saartel räägitu ühe lausega kokku võtta, siis nii: täiskasvanuhariduses on oluline süvitsi inimestega tegelemine, mitte standardite järgi toetuste jagamine.
Mõlemal seminaril saadi ülevaate täiskasvanuhariduse olukorrast Eestis, esineja Kairi Solmann Haridus- ja Teadusministeeriumist. Monica Marfeldt Andrasest tegi kokkuvõtte täiskasvanuhariduse olukorrast maakondades koos statistiliste näitajatega. Eesti Töötukassa esindajad tutvustasid töötukassa teenuseid täiskasvanutele, mis toetavad ja aitavad hariduse omandamisel, samuti ümber- ja täiendusõppel. Hilisemad lauaarutelud keskendusid kohalike omavalitsuste rollile ja võimalustele ning võrgustikutöö osale täiskasvanuhariduse populariseerimisel Hiiumaal ja Saaremaal.
Saaremaal oli möödunud aastal 33 321 elanikku, neist 20–64aastaseid 20 020. Muus rahvusest elanikke on Saaremaal väga vähe, ligi 600. Enim on 20–64aastaste saarlaste seas keskharidusega või keskhariduse baasil saadud kutseharidusega inimesi. Üsna suur on põhihariduse või sellest madalama haridustasemega inimeste protsent – 17,15. Registreeritud töötuid oli möödunud aastal 552, neist 154-l inimesel on ainult põhiharidus või sellest madalam haridustase, 104-l on üldkeskharidus.
Hiiumaal oli möödunud aastal 9387 elanikku, neist 20–64-aastaseid 5895. Neist üle pooltel on keskharidus või keskhariduse baasil saadud kutseharidus. Üsna suur on põhihariduse või sellest madalama haridustasemega inimeste protsent – 16,73. Registreeritud töötuid oli Hiiumaal möödunud aastal 145, neist 43-l on ainult põhiharidus või sellest madalam haridustase ja 22-l on üldkeskharidus. Rahvastiku koosseisu poolest tuleks mainida, et muust rahvusest elanikke on Hiiumaal ligi 150.
Kes on täiskasvanuhariduse peamine sihtrühm Saaremaal ja Hiiumaal? Ikka madalama haridustasemega ja aegunud oskustega inimesed. 21% Saaremaa ja 0% Hiiumaa elanikest alustas 2018. aastal millegi uue õppimisega (Eesti keskmine 26%); 23% Saaremaa ja 0% Hiiumaa elanikest kavatseb end täiendada, alustada millegi uue õppimist (Eesti keskmine 35%). 71% hiidlastest ei osanud õppimisvõimaluste info kättesaadavuse kohta midagi arvata. Tõsi, Hiiumaa numbrite juures on mainitud, et kuna küsitletuid oli vähe, võivad veapiirid olla suured (“Jälle kooli” kampaaniauuring).
Leida võimalused Hiiumaal kutsekeskhariduse omandamiseks (selle poole hetkel liigutakse).
Koostöö ettevõtjatega: töökohapõhised õppekavad.
Haridusliku erivajadusega õppijate toetamine (lihtsustatud õppekavad, sobivad erialad).
Mitteformaalse õppe toetamine.
Süvitsi inimestega tegelemine, mitte standardite järgi toetuste jagamine.
Vajalike erialade avamise praktikabaasi toetamine, nt kokanduse, turismiteenuse osas.
Välja minevate õppijate toetamine (hooldajad, teenindajad).
NEET noorte andmebaas, noorte emade toetamine, lapsehoiuteenus
Allasutuste koolituste planeerimine kohaliku omavalitsuse (KOVi) poolt.
Altpoolt planeerimine, ideed KOVi - ideekorje, mida inimesed vajavad ja tahavad õppida.
Arenduskeskuse poolt tehtavad koolitused rohkem laiali üle Hiiumaa.
Valla arengukava jälgimine ja elluviimine täiskasvanuhariduse punktide osas ning järjepidevus selles osas.
Fond KOVi juures: ainult koolitustegevuse toetusteks kogukonna jaoks.
Eelarverida täiskasvanuhariduse toetamiseks.
Valla kodulehel täiskasvanuhariduse info.
Info kogumine, jagamine KOVi juures täieskasvanuharidust puudutava osas.
- Arutleti, et erinevad osapooled saavad korraldada ümarlaudu info jagamiseks, kutsuda täiskasvanud õppijaid esinema erinevatesse kogukonna üritustele ning ka tavakooli. Täiskasvanuhariduse info Saaremaa sündmuste lehele. Koostöö sotsiaalvaldkonnaga.
- Kohalik omavalitsus saab toetada täiskasvanud õppijate koostöövõrgustikke. Saab täiskasvanud õpet arengukavadesse kirjutada ning täiskasvanud õppijaid tunnustada ja stipendiumeid planeerida. Toetada võrdselt erinevaid THK asutusi.
- Täiskasvanuõppe edulugusid saab levitada sotsiaalmeedia, tööandjate, mentorluse aga ka isiklike eeskujude kaudu. Samuti maakonna- ja vallalehtede toel ning kohaliku raadio kaudu.
Foto: Unsplash, Külli Kittus